আওয়ামী লীগের প্রেসিডিয়াম সদস্য, অর্থ মন্ত্রনালয় সম্পর্কিত স্থায়ী কমিটির সভাপতি ও সাবেক খাদ্রমন্ত্রী ড. আব্দুর রাজ্জাক এমপি বলেছেন, সম্প্রতি ছোট শিক্ষার্থী ও তরুনরা সামাজিক আন্দোলন গড়ে তুলেছিল। তাদের এই আন্দোলন সকলের বিবেককে জাগ্রত করে। কোমলমতি শিক্ষার্থীরা যেভাবে চেয়েছে ঠিক সেই ভাবেই প্রধানমন্ত্রী সব দাবি মেনে নিয়ে আইন তৈরি করেছেন। এখন তা সংসদে উপস্থাপন করা হবে। এই আইনে যদি কোন ভূলত্রুটি থেকেও থাকে তা সংসদে চুলচেরা বিশ্লেষন করে তা সংশোধন, যুগোপযোগী ও আধুনিক করে নিরাপদ সড়ক আইন পাস করা হবে। যে আইন করা হয়েছে তা খুবই শক্তিশালী। কিন্তু দেশের কিছু রাজনৈতিক ও সুশীল সমাজের কিছু নামধারীরা তাদের রাজনৈতিক উদ্দেশ্যে এই আন্দোলনকে কালিমা লেপন করতে চেয়েছিল। তারা এখন আইনকে নিয়ে বিভ্রান্তকর মন্তব্য করছে।